ПРИПРЕМА ЗА ИЗВОЂЕЊЕ ЧАСА
МЕТОДИЧКИ ПОДАЦИ:
Час број: Уводни час у  тему 
Разред: седми
Датум одржавања: 
Наставна област:  ГРАЂАНИН: Волонтерски покрет
Наставна јединица: Појам и значај волонтерског покрета
Врста ( тип ) часа: Обрада
Облици рада: Фронтални, индивидуални.
Наставне методе: Илустративна, панелна дискусија, мождана олуја, израда самосталних радова. 
Наставна средства: Фотографије или ППП, штампани материјали - појмови.
Потребна опрема: Лап топ, пројектор, фломастери, флип чарт папир, А4 папир, стикери, креп трака.
Дигитални образовни материјал:  видео клип https://www.youtube.com/watch?v=0yGdX6s87NU
Циљ часа: Усвајање знања о појмовима волонтер,  волонтеризам и волонтерски покрет.
Исходи:
 По завршеном часу ученик ће бити у стању да: 
- препозна значење појмова волонтер, волонтеризам и волонтерски покрет;
- прихвати идеје волонтеризма;
- наводи примере из свакодневног живота волонтеризма.
 Кључни појмови: Моба, волонтер, волонтеризам.
Међупредметна компетенција: друштвене и грађанске компетенције, комуникативна, дигиталне.
Међупредметна повезаност: Српски језик (развијање говорне културе, дискусија ), Историја (покрети у савременом друштву).
Начин провере остварености исхода: На основу усмених одговора и практичних радова, наставник  ће утврдити постигнути ниво очекиваних исхода.


ТОК ЧАСА:
	
Део часа са оквирном артикулацијом

	

Активности наставника/це
	

Активности ученика/ца

	
Уводни део
10  минута
	- Наставник показује фотографије (пано или ППП) на којима су мотиви сеоске мобе
- Пита ученике шта виде на сликама
- Води панелну дискусију о старом обичају мобе, повезује са народним лирским песмама о раду које су обрађиване у петом/шестом разреду
- Даје задатак ученицима да на стикерима запишу карактеристике тог рада (очекивано је да се појаве речи: добровољан, помоћ другима, млади...)
- Дели штампани материјал са појашњењем појма

	- Ученици посматрају фотографије
- Одговарају на питања 
- Учествују у дискусији
- Исписују на стикерима карактерискике рада на моби


	
Главни део
30  минута
	 -Пита ученике да наведу неки пример добровољног рада данас
- Записује примере на флип чарт папиру
- Приказује видео клип о волонтирању https://www.youtube.com/watch?v=0yGdX6s87NU
- На флип чарту записује појам волонтер и позива ученике да излистају особине волонтера или да напишу на стикеру, па да залепе на ФЧ
 - Појашњава појамове  волонтер, волонтеризам и дели штампане прилоге 
- Помиње да је 5. децембар Међународни дан волонтера
- Дели штампане материјале - појашњење појмова 
	- Размишљају, наводе примере


- Гледају видео клип


- Излиставају особине волонтера (или пишу на стикеру, па лепе на ФЧ папиру)


	
Завршни део
10 минута
	- Даје задатак ученицима да на папиру А4 формата напишу или нацртају себе као волонтера (шта могу/изазов)
	- Пишу или цртају шта би могли као волонтери
- папире  лепе на паноу, табли или флип чарту (важно је да остану у радном простору барем до 5.12.)



Литература:
1) Грађанско васпитање: седми разред основне школе, приручник за наставнике. Београд: Министарство просвете и спорта Републике Србије, 2008. 
2) Закон о волонтирању https://www.paragraf.rs/propisi/zakon_o_volontiranju.html
3)Развој волонтеризма на локалном нивоу http://www.okcbl.org/old/publikacije/pdf/razvoj_lvs_web.pdf (посећено 20.11. 2019.)

САМОЕВАЛУАЦИЈА КВАЛИТЕТА ПРИПРЕМЕ ЗА ЧАС И КВАЛИТЕТА ОДРЖАНОГ ЧАСА (попуњава се након одржаног часа) :


ПРИЛОЗИ
Прилог 1.
КЉУЧНИ ПОЈМОВИ
	ПОЈАМ
	ПОЈАШЊЕЊЕ ПОЈМА

	МОБА
	Моба је давнашњи народни обичај удруживања рада и најчешћи вид међусобног помагања на селу. Реч моба долази од речи молба. Понекад наиђу хитни и неодложни послови који надилазе моћи једног дома, па се онда позивају суседи у помоћ. Домаћин куће тада сазива мобу – заједнички посао уз помоћ комшија, а ако је потребно, и целог села. Рад је бесплатан и добровољан, а домаћин је обавезан да раднике што боље угости. Обично на мобу долази млађарија, која се за време рада зближава. По завршетку рада код куће домаћина, после богате вечере, моба се понекад претварала у сеоско весеље.
Постојала је и моба из милосрђа, на коју се долазило без позива – у случају када треба помоћи некој сиромашној породици или када нека кућа остане без домаћина. У том случају домаћини нису имали обавезу да хране мобаре.
Мобом се најчешће жање жито, сакупља се сено, коси се ливада, бере се воће, комиша се кукуруз. Вид мобе су и женска прела и посела, на којима се прело, плело и везло. А све то уз песму, причу и поуку млађима – да свако покаже оно што најбоље зна и уме. Мобе су, тако, биле свеобухватни израз живота једне сеоске заједнице. (Извор:https://www.rasen.rs/2018/10/srpski-narodni-obicaj-moba/#.XdTXiFdKjIU,Посећено 20.11.2019.)

	ОПШТА ДЕКЛАРАЦИЈА О ВОЛОНЕРИЗМУ
	Усвојена 15. јануара 2001. у Амстердаму


	ВОЛОНТЕР
	Лице које бесплатно обавља неку службу, најчешће неку јавну функцију; добровољац, неко ко добровољно ради без надокнаде.

	ВОЛОНТЕРИЗАМ
	Волонтеризам и волонтерски рад представља један од најефикаснијих облика партиципације грађана/ки у процесима развоја заједнице, афирмишући оно најплеменитије у људима – слободу, једнаке могућности, безбедност и правду за све људе. 















ПРИЛОГ 2.
ФОТОГРАФИЈЕ МОБЕ

